Ixef amezwaru Awal ɣef wungal yuran s tmaziɣt (Am tezrigin Tira d Achab) [...] i d-tenna Nabila Saɛdi deg usegzawal n tewsatin n yiḍrisen n Tmaziɣt-Taqbaylit.13 Ma nger tamawt, ad naf imyura imeqqranen yecban Ɛmer Mezdad, Salem Zenya...rnan suffɣen-d ungalen niḍen. Akken d-nnulfan yimyura imaynuten i irefden acqirrew akken ad rren ungal aqbayli deg umḍiq amezwaru di tewsatin n tsekla. Dɣa deg useggas n 2000, yeffeɣ-d wungal wis sin n Ɛmer Mezdad, Tagrest urɣu akked wungal Tasga nṭṭlam n Saɛid Iɛemrac. Sin n yiseggasen ar sdat, sin n wungalen i d-yeffɣen;